Israel

L'Israel o el Stado de Israelnome ofisał el xe on stado del Rente Oriente fasà ła costa del Mar Mediteraneo orientał che el confina co l'Exito a sud, ła Zordania a est, ła Siria a nord-est e el Liban a nord.

Sta nasion, che xe na republega parlamentar unidaria, ła xe nasùa el 14 de majo del 1948 par voer de łe Nasion Unìe e del popoło ebraico a cui xe stà ridà sta tera 'ndo ghe vive.

 Nome 

Inte el 1948 i discutea sol nome del novo stado i xe stà proposti tanti nomi: Israel, Giudea, Sion, Canan, Yehud.

A ła fin i ga ciamà ła nova nasion Israel (Stado de Israel). El nome Tera de Israel e fioi de Israel i xe stài storegamente uxai par dir el Rejo de Israel, ła tera 'ndo che vivea i judei, e tuto el popoło judaico.
Segóndo P. Hamilton el nome vien da dal verbo śarar ("goernar", "gaver autorità") e del nome el ("Dio"). Donca el segnefeà saria Dio goerna o posa Dio goernar. Segóndo Geller el vien dal soranome de Jiacobe, soè Israel (איש רואה אל, Ish roe El che vol dir Dio se bate) e dónca voria dir "Tera de Jiacobe", on dei pari, se no el pare, del Judaismo e eroe del popoło ebreo.

 Zeografia 

Israel el se faza sol Mar Mediteraneo a ovest, confina a nord col Liban a nord-est co a Siria, a est co a Zordania e se fasa col Mar S-ciopà a sud confina col Exito e xe bagnà par un tochetin dal Golfo de Acaba.

Ła parte de Israel soto el pien controło de Israel ła ga un estension de 20 770 km², co el 2% che łe xe ague. El teritorio co ła łexe del Stado de Israel, dónca co rento Jerusałem Est e el Gołan, ga na un estension de 22 072 km². El teritorio de controło israełian, ga na soperfise de 27 799 km².

 Morfołoxia e Riografia 
Ła Tèra de Israel a xe par a major parte arida e dexertega.
A ovest łongo a costa ghe xe na pianura (HaShefela o HaSharon) fata deventar fertił e rica de agua dai ebrei po a łoro rivada e a creasion del Stado de Israel, 'ndo ghe vive el 70% de a popołasion. Inte ła so banda sentro orientał se cata ła rejon istorega de ła Xudea, co coine e altipiani. A Est ghe xe el rio Zordan che el intra rento el Mar S-ciopà, a nord-est ghe un altro łago, el Łago de Tiberiade. A sud ghe xe el gran Deserto del Negev.

 Clima 
El clima de Israel canbia da xona a xona.
Ła costa ga on clima mediteràneo, co istà łonghe calde e asiute e inverni freschi e piovoxi. Łe alture ga un clima che va dal fresco a fred e umido e co gran neve in serti periodi del an.

 Anbiente 

Israel xe na tera arida che i ebraei co sistemi de risparmio idrico, soratuto col irigasion a giosa, i ga fato deventar pì verde sta tera soratuto inte e xone a ovest.

 Istòria 

Da a metà del II mienio v.C. i ebrei i ga tacà a vivar in Israel, dividesti in 12 tribù fin al 930-933 v.C cuando ghe de stà l'union inte el Rejo de Israel e inte el Rejo de Zuda.

 Gałeria Fotografega 

 Nòte 

 Varda anca 
 Zafo

Altri projeti

 Łinganbi foresti 


Categoria:Stati a reconosimento limità